། །ཞེས་གསུངས་སོ། །བརྡ་ལས་དོན་མཐོང་བས་འཁྲུལ་བའི་སྒྲོག་
བཅད་པ་སུ་ཏ་ལ་ལི་པའི་ཞལ་སྔ་ནས། ཉོན་མོངས་གཉེན་པོར་མ་སོང་བའི། །ཆོས་ཀྱིས་
སངས་ལམ་རྙེད་མ་ཡིན། །ཀྱེ་མ་རྒྱུད་དང་མ་འབྲེལ་བའི། །ལྟ་སྒོམ་མིང་ཡིན་ཅི་རུ་རུང༌། །ཞེས་
གསུངས་སོ། །བསོད་ནམས་ཀྱི་རྒྱན་ལྡན་བུ་རི་ཀའི་ཞལ་སྔ་ནས། མ་བཅོས་རྣལ་མའི་ཐིག་ལེ་
ནི། །སྙིང་ལ་བསྟེན་ནས་འཁྲུལ་བ་འཇིག། ཤེས་པ་རྐྱེན་གྱིས་ཅི་བསླད་དོ། །ཡུལ་གྱི་རྗེས་སུ་
འབྲེལ་གྱུར་ན། །ཁྲོ་བོའི་རིག་པ་བསྟེན་པར་བྱ། །ཞེས་གསུངས་སོ། །དུར་ཁྲོད་ཀྱི་ཀེང་རུས་
མཐོང་བ་ལས་རྟོགས་པ་ཤར་བ་ཀུཾ་པ་རི་བའི་ཞལ་སྔ་ནས། ཇི་ལྟར་ལྷ་དབང་བརྒྱ་བྱིན་གྱིས། །
མིང་དེ་གང་ལས་འོངས་བཙལ་ཀྱང༌། །ཕྱོགས་རྣམས་ཀུན་ནས་མི་རྙེད་ལྟར། །ལུས་ལ་བདག་
ཀྱང་དེ་བཞིན་ནོ། །ཞེས་གསུངས་སོ། །ཟད་མོ་དཔལ་གྱི་འོད་ལྡན་མའི་ཞལ་སྔ་ནས། རྨི་ལམ་
དུ་ཡང་ཡོད་པ་རུ། །མ་མཐོང་བཙལ་བས་མ་རྙེད་པ། །བྱང་ཆུབ་ལམ་ཡིན་བརྟག་པར་རིགས། །
བདག་མེད་སྒོམས་དང་རྣལ་འབྱོར་མ། །ཞེས་གསུངས་སོ། །སེམས་ལ་དབང་ཐོབ་པ་ཁ་དྷ་ག་
ག་ཏི་པའི་ཞལ་སྔ་ནས། འོད་གསལ་དངོས་མེད་ངོ་བོས་སྟོང༌། །ཆོས་དབྱིངས་ཡེ་ཤེས་དེ་ལྟོས་
དང༌། །སྟོང་ཉིད་རིག་པའི་རང་བཞིན་དུ། །འདུག་པ་རིག་པའི་རྩལ་ཡིན་ཏེ། །མེ་ལོང་ལྟ་བུའི་
ཡེ་ཤེས་མཐོང༌། །ཞེས་གསུངས་སོ། །
ཐར་པའི་ལམ་སྟོན་མ་ཛྙཱ་ན་བཛྲ་གྱི་ཞལ་སྔ་ནས། མེ་ལོང་ལྟ་བུའི་ཡེ་ཤེས་ཟུང་། །རིག་
དང་སྟོང་པ་གཉིས་མེད་ལས། །མ་འདས་མ་ཉིད་ཡེ་ཤེས་ཡིན། །གསལ་བ་སོ་སོར་རྟོགས་པ་
ལ། །རྩ་ནི་བྱ་བ་གྲུབ་པའོ། །ཞེས་གསུངས་སོ། །རྩ་རླུང་ལས་སུ་རུང་བ་བེམ་པ་ཨི་བའི་ཞལ་
སྔ་ནས། ཆོས་རྣམས་རང་བཞིན་ངོ་བོས་སྟོང༌། །གང་གིས་རྨི་ལམ་ལྟ་བུར་ཤེས། །དེ་ལ་འཆིང་
བ་མཐའ་དག་བྲལ། །སྐྱེ་དང་འཆི་བའང་མི་མཐོང་ངོ་། །ཞེས་གསུངས་སོ། །དོན་གྱི་གསང་
མཐོང་བས་འཁྲུལ་བ་ཡུལ་ལ་འཇིག། ཅེས་གསུངས་སོ། །ཀ་ཀ་དུང་འབུད་མ་ཨ་སུ་དྷ་རིའི་
-286-

སྔགས་ལ་འཇུག་པའི་སྒོ་ལས། ཞི་བྱེད་ཀྱི་ཆོས་སྐོར་རིམ་པ་བཞུགས། ༩༢༽
ཞལ་སྔ་ནས། མཆོག་དོན་དྲན་པ་ལ་ཆགས་ཤིང་། །ཡེངས་པའི་སེམས་ལ་དེ་ཉིད་སྟོང༌། །གང་
ལ་རང་བཞིན་མེད་པ་ཡི། །མཚང་བརྗེད་འཁྲུལ་བའི་དྲི་མ་འགྲོ། །ཞེས་གསུངས་སོ། །རྟོགས་
པ་གླེགས་བམ་བལྟས་པ་ལས་ཤར་བ། ཙ་བ་རིའི་ཞལ་སྔ་ནས། ཡི་གེ་གཞི་ཡིས་བཀའ་རྒྱུད་
ཁྲོལ། །ཐུབ་པའི་སྤྱོད་ལམ་རྣམ་གསུམ་གྱིས། །བདེ་གཤེགས་ལུང་གི་བརྒྱུད་པ་ཟིན། །གནད་
རིག་གསུང་བའི་གཏེར་མཛོད་ཀུན། །ཞེས་གསུངས་སོ། །
སེམས་འཇུག་པར་བྱེད་པ་ལ་མཁས་པ་མོ་ཀུན་ལ་ཙནྡྲའི་ཞལ་སྔ་ནས། བདག་མེད་
དོན་མཐོང་ཡུལ་ངོས་དེར། །ཆོས་རྣམས་མ་ལུས་ཟད་པའི་ས། །རིག་བྱེད་འཛིན་པ་བྲམ་ཟེའི་
བུ། །གསང་ཚིག་ཕ་ཡི་གསུང་ལས་རྙེད། །ཅེས་གསུངས་སོ། །ཕྲ་རགས་བཅད་པ་ཙམ་པ་ཀའི་
ཞལ་སྔ་ནས། རྩ་དང་རླུང་དང་རིག་བྱེད་གསུམ། །ཤེས་པ་ལུང་ཁྱེར་སྤྲོས་བྲལ་གྱིས། །སྟེང་དུ་
བཅིང་བ་གསང་བའི་གནད། །གཤིན་རྗེའི་བདེ་གསལ་མི་རྟོག་འཆར། །ཞེས་གསུངས་སོ། །
སྙིང་རྗེའི་མདངས་ལྡན་མ་ཤྲཱི་སིང་དྷའི་ཞལ་སྔ་ནས། བདེ་དང་སྟོང་དང་གསལ་བའི་ཉམས། །
རྟོག་པའི་གཡོ་འགུལ་ལས་གྲོལ་བ། །རིག་པ་ཆིག་ཚུགས་ལམ་ཁྱེར་གྱི། །ལྟ་སྟངས་དོར་ཤུལ་
སྤྲོས་བྲལ་དང༌། །ཞེས་གསུངས་སོ། །གཟིགས་པ་རི་རིའི་ཞལ་སྔ་ནས། གཉིས་མེད་གཉིས་
སུ་སྣང་བ་ཡི། །བློ་དེ་འཁྲུལ་བའི་སྣང་བ་སྟེ། །འདི་ཡིས་སྲིད་པའི་ཉིང་མཚམས་སྦྱོར། །སྣང་ལ་
རང་གྲོལ་དེ་ལྟོས་དང༌། །ཞེས་གསུངས་སོ། །ཟུང་འཇུག་གི་རྣལ་འབྱོར་མ་དྷི་སུ་ཀའི་ཞལ་སྔ་
ནས། མ་དག་དྲི་མ་ཅན་གྱི་བློ། །ཉ་ཕྱིས་འོད་ཀྱིས་སྣང་བ་ལ། །རྟུལ་འཛིན་ཤེས་པ་སྐྱེས་པའི་
ཚེ། །ཉ་ཕྱིས་དངུལ་གྱིས་སྟོང་པར་བྱོས། །ཞེས་གསུངས་སོ། །དེ་ཁོ་ན་ཉིད་རབ་ཏུ་སྣང་བ་རྡོ་
རྗེའི་མགུར་ལས། ཡེ་ཤེས་ཀྱི་མདངས་རྣམ་པར་དྭངས་པ། ཞེས་བྱ་བའི་དུམ་བུ་སྟེ། བཞི་
པའོ།། །།
སྤུ་རིས་ཡིད་ལ་མི་བྱེད་གཏུམ་མ་ལའི་ཞལ་སྔ་ནས། ཡུལ་གྱིས་མ་བསླད་སོ་མའི་ངང༌། །མཛོད་
-287-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
སྤུའི་བར་ན་དབང་པོ་དྭངས། །རྣམ་པ་རང་གྲོལ་ཡི་གེ་མེད། །འདི་ལྟས་ཡིད་ལ་བྱེད་པ་འཇིག།
ཅེས་གསུངས་སོ། །མྱུར་དུ་མངོན་པར་རྫོགས་པར་བྱང་ཆུབ་པའི་ཐབས་ལ་མཁས་པ་མེ་ཏི་
ཏའི་ཞལ་སྔ་ནས། ཡུལ་གྱི་གསལ་བྱ་མ་འགགས་པ། །ཤེས་པ་དེར་འཛིན་བྲལ་བ་ཅན། །
རྟོགས་པའི་འཕན་ལས་རྣལ་གྲོལ་བ། །སྨིན་མའི་དབུས་ན་རབ་ཏུ་གནས། །ཞེས་གསུངས་
སོ། །སྣང་བ་དཔེ་ཆར་ཤར་བ་མེ་ཁ་ལའི་ཞལ་སྔ་ནས། ལམ་ལ་གང་ཕན་རྟེན་འབྲེལ་
འགྲེས། །འདི་ལ་གདམས་ངག་ཡུལ་གྱིས་སྟོན། །ཚོགས་དྲུག་དཔེ་ཆར་འཆར་བ་ཡི། །རྟོགས་
པའི་རྐྱེན་བསྐུལ་སྣང་བས་འབྱེད། །ཅེས་གསུངས་སོ། །ཆོས་ཀྱི་དབྱིངས་ཀྱི་ཡེ་ཤེས་ཐུགས་
སུ་ཆུད་པ། མོ་བྷི་མ་ལ་སིད་ཏིའི་ཞལ་ནས། ལམ་གྱི་གྲོགས་སུ་གྱུར་པ་ནི། །གཅིག་ཏུ་ངེས་
པ་མ་ཡིན་ཏེ། །རྟོགས་པའི་རྟེན་དུ་གང་གྱུར་པ། །ནམ་དུ་ཡང་ནི་ཕོངས་པ་མེད། །ཆུ་ཟླ་རང་
གི་ངོ་བོས་སྟོང༌། །ཆོས་རྣམས་དེར་ཤེས་འཁྲུལ་བ་འཇིག། ཅེས་གསུངས་སོ། །རིག་པའི་
རྒྱལ་མོ་ཨ་པུ་དྷ་ལའི་ཞལ་སྔ་ནས། ཡོད་པ་དང་ནི་མེད་པ་ཡི། །བློ་འཛིན་དེ་ནི་དྲི་མ་སྟེ། །རྣལ་
འབྱོར་མཐའ་གཉིས་རྣམ་སྤངས་ལ། །དབུས་ལ་གནས་པར་མི་བྱའོ། །ཞེས་གསུངས་སོ། །དེ་
ཁོ་ན་ཉིད་རབ་ཏུ་སྣང་བ་རྡོ་རྗེའི་མགུར་ལས། སྙིང་གི་མེ་ལོང་རྣམ་པར་དག་པ། ཞེས་བྱ་བའི་
ལེའུ་སྟེ། ལྔ་པའོ།། །།
དྲོད་ཀྱི་ཡེ་ཤེས་ཐོབ་པ་བྷོ་དྷི་བི་ཏྭ་བའི་ཞལ་སྔ་ནས། སྐྱེ་བོ་འཁྲུལ་བ་མ་ཁེགས་པས། །
གཟུང་འཛིན་གཉིས་སུ་ལྟ་བའོ། །སེམས་བྱུང་དེ་ཡི་ཁམས་ཀྱི་ནི། །མཚན་ཉིད་བཟུང་བའི་ལོག་
རྟོག་ཁེགས། །ཞེས་གསུངས་སོ། །ཤེས་རབ་ཀྱི་སྟོབས་ལྡན་མ་དྷི་ལི་དྷ་རིའི་ཞལ་སྔ་ནས།
རྟོགས་པས་བཟུང་བས་སྐྱེ་མཆེད་ཀྱི། །སྒོ་དབྱེ་དབང་པོ་རྣམ་ལྔ་ཤར། །དེ་ཡི་ལུས་ལ་ཞུགས་
གྱུར་པས། །དུག་ལྔ་སྐྱེས་ནས་ལས་བསགས་པས། །སྲིད་པའི་འཁོར་ལོ་གྲུབ་པར་བྱེད། །ཅེས་
གསུངས་སོ། །འཇིག་པ་ལྔ་དང་བྲལ་བ་སེང་གེ་བའི་ཞལ་སྔ་ནས། ཇི་ལྟར་མིན་པའི་རྒྱ་རུམ་
-288-

སྔགས་ལ་འཇུག་པའི་སྒོ་ལས། ཞི་བྱེད་ཀྱི་ཆོས་སྐོར་རིམ་པ་བཞུགས། ༩༢༽
ནི། །སྣང་བྱེད་མུན་པས་གསལ་བ་ལྟར། །སྤྲོས་མེད་ལྷན་ཅིག་སྐྱེས་པ་ཡི། །ངང་དེར་ཆོས་
རྣམས་དག་པར་འགྱུར། །ཞེས་གསུངས་སོ། །དབྱིབས་ཀྱི་དཔལ་ལྡན་མ་སུ་ཀ་ཏའི་ཞལ་སྔ་
ནས། ཆུ་འཛིན་སྲིན་ནི་ནམ་མཁའ་ལ། །དེངས་ཚེ་གུད་ན་ཡིབ་མིན་ལྟར། །མཚན་མ་རང་སར་
གྲོལ་བ་ཡི། །དབྱིངས་ན་འཁོར་བ་ཡོད་མ་ཡིན། །ཞེས་གསུངས་སོ། །
གཉིས་འཛིན་མདུད་པ་ཁྲོལ་བ་ཀྱི་ལ་ལ་ཀྱིའི་ཞལ་སྔ་ནས། བདག་ཏུ་འཛིན་པ་འཁོར་
བའི་རྒྱུ། །བདག་འཛིན་ཉོན་མོངས་ཞིང་ཡིན་ཏེ། །བདག་འཛིན་ལས་ཀྱི་ས་བོན་ནོ། །བདག་
ཏུ་འཛིན་པ་འཁྲུལ་བའི་ལམ། །ཞེས་གསུངས་སོ། །དཔའ་མོ་ཤེས་རབ་བཟང་མོ་ཉྫ་ནཱ་ལི་ཏ་
རིའི་ཞལ་སྔ་ནས། བདག་འཛིན་རྟོག་པའི་གཞི་རྟེན་དེ། །བདག་འཛིན་རྟོག་པའི་མ་མོ་ཡིན། །
བདག་འཛིན་བག་ཆགས་སྣོད་ཡིན་ཕྱིར། །མ་སྤངས་མྱ་ངན་འདས་མི་ཐོབ། །ཅེས་གསུངས་
སོ། །འཁོར་བའི་བདེ་བ་ལ་སྙིང་རྗེའི་གནས་སུ་གཟིགས་པ་ཙ་ལ་ཌ་ལི་པའི་ཞལ་སྔ་ནས།
འདི་ལྟར་ཆོས་རྣམས་ཐམས་ཅད་ཀྱི། །རང་བཞིན་མཉམ་པ་ཉིད་ཡིན་ཏེ། །སྒྱུ་མ་ལྟ་བུར་ཤེས་
པར་བྱ། །རྨི་ལམ་སྨིག་རྒྱུ་བྲག་ཅ་དངོས། །ཞེས་གསུངས་སོ། །
སོ།
གྱད་ཀྱི་སྟོབས་ལྡན་མ་དྷརྨ་ཧ་རིའི་ཞལ་སྔ་ནས། མིག་ཡོར་སྤྲུལ་པ་ཆུ་ཟླ་དང༌། །ཆོས་
རྣམས་གཟུགས་བརྙན་ལས་མ་འདས། །ནམ་མཁའ་ལྟ་བུར་ཤེས་གྱུར་ན། །དུས་གསུམ་མི་
དམིགས་སྤྲོས་བྲལ་འཆར། །ཞེས་གསུངས་སོ། །མཁའ་འགྲོ་དབྱིབས་ཞུགས་པ་ཛ་ལ་སི་
པའི་ཞལ་སྔ་ནས། འཛིན་བྲལ་རིག་པ་ཉམས་ལས་གྲོལ། །ཕྱག་རྒྱ་ཆེན་པོ་བློ་བྲལ་ལ། །
བརྟགས་ན་འཁྲུལ་ལ་བསམས་ན་ལྡང་། །བསྒོམས་ན་འཆལ་ལ་བཙལ་ན་འཇིགས། །ཞེས་
གསུངས་སོ། །བཀྲ་ཤིས་དཔལ་འཛིན་མ་བི་མ་ལའི་སི་ཏའི་ཞལ་སྔ་ནས། དཔྱད་ན་སྟོང་ལ་
རེག་ན་འགག། སྣང་དང་སྟོང་པའི་རྐྱེན་དང་བྲལ། །མཚོན་དུ་ཡོད་ལ་ངོས་བཟུང་མེད། །སྨྲ་
བསམ་བློ་ཡི་ཡུལ་མ་ཡིན། །ཞེས་གསུངས་སོ། །ཆོས་བརྒྱད་ལས་གྲོལ་བ་ཤོ་སོ་རི་བའི་ཞལ་
-289-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
སྔ་ནས། ཆོས་ཀྱི་རང་བཞིན་དངོས་མེད་ལ། །བརྗོད་དུ་མེད་པའི་ཚིག་ཏུ་བརྗོད། །ཆོས་རྣམས་
མིང་མེད་ཡི་གེ་བྲལ། །ཚིག་གི་ལམ་ལས་འདས་པ་ཅན། །ཞེས་གསུངས་སོ། །ནོར་བུའི་འོད་
ལྡན་མ་པུ་ཀ་དྷ་རིའི་ཞལ་སྔ་ནས། མཚན་མ་རང་ཞི་སྐྱེ་འགག་གྲོལ། །མཚན་ཉིད་མེད་པའི་
མཚན་ཉིད་ཅན། །བསམ་ཡིན་བྲལ་བ་དེ་ལྟོས་དང༌། །འདི་ནི་ངོ་མཚར་གཟིགས་མོར་ཆེ། །ཞེས་
གསུངས་སོ། །རྟོགས་པའི་མཐའ་ཕྱིན་ཀརྨ་བཛྲའི་ཞལ་སྔ་ནས། བློས་བྱས་བསམ་གཏན་
གཟུགས་བརྙན་ཏེ། །རྟོགས་པ་ཉིང་འཁྲུལ་འཁྲུལ་པའི་མཁར། །བསྒོམས་ན་ཡོད་ལ་མ་
བསྒོམས་མེད། །འདི་ནི་རྐྱེན་ལ་རག་ལུས་སོ། །ཞེས་གསུངས་སོ། །པདྨའི་མདངས་ལྡན་མ་བྷ་
སུ་ཀ་རིའི་ཞལ་སྔ་ནས། དོན་གྱི་ལྷན་ཅིག་སྐྱེས་པ་ཡི། །ཕྱོགས་སུ་གང་ཞེན་ཉེ་མི་ནུས། །རང་
བཞིན་གཉུག་མའི་བསམ་གཏན་ནི། །རང་ལ་འབབས་པས་རྒྱུན་མི་འཆད། །ཅེས་གསུངས་
སོ། །གཉིས་སྣང་གི་དྲི་མ་དག་པ་པདྨ་བཛྲའི་ཞལ་སྔ་ནས། འཁོར་བ་ཐོག་མ་མེད་པ་རུ། །ཡང་
ནས་ཡང་དུ་འཁྱམས་པའི་རྒྱུ། །བྱིས་པས་རྟོག་པ་དོན་དུ་བཟུང༌། །དེས་ནི་སྲིད་པ་དྲ་བ་
བཏགས། །ཞེས་གསུངས་སོ། །
བདེ་བའི་རྒྱན་དང་ལྡན་པ་མོ་ཛྙ་ནུ་ས་གའི་ཞལ་སྔ་ནས། ཆོས་རྣམས་རང་བཞིན་སྤྲོས་
དང་བྲལ། །གང་ཡང་ཡོད་པ་མ་ཡིན་ཏེ། །སྨིག་རྒྱུ་ཆུ་ཡིས་དབེན་པ་བཞིན། །ཆོས་རྣམས་དེར་
ཤེས་གྲོལ་བར་འགྱུར། །ཞེས་གསུངས་སོ། །ཡི་གེ་བདུན་པས་ཉོན་མོངས་ཀྱི་དུག་ཐོན་པ་ཨ་
ནན་ཏ་བཛྲའི་ཞལ་སྔ་ནས། རླུང་སེམས་འོད་གསལ་ལ་བཅིངས་པ། །གཉུག་མ་སྲང་དུ་ཆུད་
པར་བྱེད། །རིག་པ་ཡུལ་གྱི་རྗེས་མི་འབྲེང༌། །ཕྱི་རོལ་ཆགས་ཞེན་བཟློག་པར་འགྱུར། །ཞེས་
གསུངས་སོ། །བཟང་མོ་དད་པའི་སྟོབས་ལྡན་མ་སུ་ནི་བི་ཀའི་ཞལ་སྔ་ནས། རིག་པ་བྱིའུ་
འཕུར་དུམ་བུའི་གནད། །ལྟ་སྟངས་འཛེག་འདོར་རེ་སོར་གྱིས། །མི་རྟོག་ལྟེང་པོ་བླངས་ནས་
ནི། །ཐ་མལ་མངོན་ཞེན་ཟློག་པར་བྱེད། །ཅེས་གསུངས་སོ། །བླ་མའི་བརྡ་ལས་དོན་གྱི་རང་ངོ་
-290-

སྔགས་ལ་འཇུག་པའི་སྒོ་ལས། ཞི་བྱེད་ཀྱི་ཆོས་སྐོར་རིམ་པ་བཞུགས། ༩༢༽
ཤེས་པ་བ་སུ་དྷ་རའི་ཞལ་སྔ་ནས། སྐྱེ་མ་མཐོང་བར་དཀའ་བའི་ཆོས། །སྲ་ཞིང་ཞི་བའི་བདག་
ཉིད་ཅན། །ཆོས་རྣམས་དམིགས་སུ་མེད་པ་ལ། །ཡི་གེ་འཇུག་པར་ནུས་མ་ཡིན། །ཞེས་སོ། །
རྫུ་འཕྲུལ་དཔལ་ལྡན་མ་སུ་ཀ་རི་ཀའི་ཞལ་སྔ་ནས། ཡིད་ལ་བྱེད་པ་དང་བྲལ་བ། །
དེར་འཛིན་རྟོག་མེད་འདུ་ཤེས་གྲོལ། །བདག་ཞེས་བྱ་བ་གར་ཡང་བཙལ། །ངོ་བོ་སྟོང་པས་མི་
རྙེད་དོ། །ཞེས་གསུངས་སོ། །རྟོགས་པ་རྐྱེན་ཐོག་ཏུ་ཁྱིལ་བ་པྲ་ཛྙ་ཕ་ལའི་ཞལ་སྔ་ནས། འོག་མ་
འདིར་བྱོན་ན་ལེགས་སམ་བསམ། བཀའ་དངོས་ལ་གནང་ངོ༌། །ཁོང་གི་དཔེ་ཐམས་ཅད་རྩ་བ་ནས་
ཁྱེར་རོ། །དེ་ལ་ཤངས་པ་དབུ་སྡེབས་ཀྱི་ཞུས། དེས་ཀྱང་དེ་ཐམས་ཅད་རྩ་བ་ནས་ཁྱེར། དེ་ལ་
དགོས་དར་མས་ཞུས། ལ་སྟོད་ཀྱི་སྨན་བོན་ཐམས་ཅད་རྒྱུན་བཅད་དོ། །དེ་ལ་སློབ་དཔོན་དཔེ་
རུ་བས་ཞུས། དེ་ལ་སློབ་དཔོན་འཇམ་དཔལ་གྱི་ཞུས། དེ་ལ་སློབ་དཔོན་བཟང་པོ་གཞོན་ནུ་
རིན་ཆེན་གྱིས་ཞུས། དེ་ལ་སློབ་དཔོན་འོད་ཟེར་མགོན་པོས་ཞུས། དེས་ཀུན་དགའ་དོན་གྲུབ།
ཐམས་ཅད་མཁྱེན་པ་ལ། དེས་ཆེས་རྗེ་ལ། དེས་བླ་མ་ཀུན་དགའ་དོན་གྲུབ་ལ། དེས་བདག་
ལའོ། །ཨཱ་ལི་ཀཱ་ལི་སྙན་བརྒྱུད་གྱི་གདམས་པ་ཡིག་ཆུང་དུ་བཀོད་པའོ། །ཀུན་ལ་སྤེལ་ན་
མཁའ་འགྲོས་བཀའ་ཆད་ཆོད་གསུངས་སོ།། །།